44 de judecători de la Curtea Supremă cer abrogarea OUG 7: Există ”riscul îngrijorător al nesocotirii independenței magistraților”

44 de judecători de la Înalta Curte de Casație și Justiție (din circa o sută) cer într-un comunicat de presă publicat de Juridice.ro abrogarea OUG 7 /2019. Judecătorii reclamă adoptarea OUG fără justificarea urgenței, fără consultarea corpului magistraților. Judecătorii Curții Supreme arată că OUG prezintă prezintă riscuri asupra independenței magistraților.

”Subsemnații, judecători ai Înaltei Curți de Casaţie şi Justiţie, dezavuează modalitatea de adoptare a OUG nr. 7/2019, fără justificarea urgenței modificării legilor justiției, fără consultarea corpului de magistrați, în virtutea principiului cooperării interinstituționale loiale și potrivit mecanismelor legale în vigoare, cu desconsiderarea principiilor și valorilor statului de drept și, în special, cu riscul îngrijorător al nesocotirii independenței magistraților”, se arată în comunicatul citat.

Judecătorii Curții Supreme critică și apelul repetat la OUG în domeniul justiției: ”apelarea, în mod repetat, la adoptarea de ordonanțe de urgență în domenii de importanță majoră pentru societate, care fac obiectul de reglementare a legilor organice, în alte situații decât cele extraordinare, la care face referire art. 115 alin. 4 din Constituția României și fără motivarea urgenței reglementării denotă, în realitate, o nerespectare a exigențelor constituționale, inclusiv prin evitarea mecanismului controlului de constituționalitate specific legilor”.

”Solicităm, pe această cale, instituțiilor și autorităților implicate să acționeze respectând principiul separației puterilor în stat, în limitele constituționale și legale ale propriilor competențe, iar cu privire la actul normativ în discuție, să ia măsuri de abrogare a acestuia, în partea care excedează reglementarea privind accesul și respectiv, promovarea în profesie”, arată magistrații.

Nume și prenume judecători, potrivit Juridice.ro:

Alexandrescu Anca

Arghir Geanina Cristina

Bogdan Ioana

Brehar Paulina-Lucia

Burnel Oana

Cerbu Silvia

Cîrnaru Simona Elena

Cîrnu Iulia-Manuela

Condoiu Minodora

Constanda Andreia Liana

Curelea Lavinia

Cristescu Lala Simona

Dănăilă Veronica-Magdalena

Dascălu Lavinia

Dorin Rodica

Dragomir Florentina

Duminecă Virginia-Florentina

Duţă Ruxandra-Monica

Encean Simona

Enescu Dan Andrei

Foitoș Marius Dan

Grădinaru Ianina-Blandiana

Grigoraş Nina Ecaterina

Isailă Mărioara

Ivanovici Laura Mihaela

Macavei Alina Sorinela

Macavei Săndel Lucian

Matei Ionuţ Mihai

Mihăianu Cosmin-Horia

Negrilă Carmen Georgeta

Nestor Ioana Beatrice

Nicolae Adina Georgeta

Niţu Petronela-Iulia

Pietreanu Simona Gina

Popescu Mirela Sorina

Popoiag Elena Carmen

Rus Andrei Claudiu

Rusu Aurelia

Ţăndărescu Bianca Elena

Văleanu Cristina Petronela

Vişan Mirela

Voicheci Eugenia

Vrabie Valentina

Zaharia Rodica

Foto: Sediul Înaltei Curți